সরকারি মজিদ মেমোরিয়াল সিটি কলেজ

সরকারি মজিদ মেমোরিয়াল সিটি কলেজ বাংলাদেশের খুলনা জেলায় অবস্থিত একটি শিক্ষাপ্রতিষ্ঠান যা ১৯৬৫ সালে প্রতিষ্ঠিত হয়। কলেজটিতে বর্তমানে যশোর শিক্ষা বোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়।

 ইতিহাস 
সরকারি মজিদ মেমোরিয়াল সিটি কলেজ সংক্ষেপে "এমএম সিটি কলেজ" বা "খুলনা সিটি কলেজ" প্রতিষ্ঠিত হয় ১৯৬৫ সালে খুলনা শহরের প্রাণকেন্দ্রে রয়েল মোড়ে। এটি প্রতিষ্ঠা করা হয়েছিল খুলনা নগরীর শিক্ষার মান আরো উন্নত ও যুগোপযোগী করার উদ্দেশ্যে। এর প্রতিষ্ঠাতা ছিলেন বিশিষ্ট নাগরিক ও শিক্ষানুরাগী জনাব এম এ মজিদ। তবে শুরুতে এর নাম ছিল "দি খুলনা সিটি কলেজ"।পরবর্তীতে এর প্রতিষ্ঠাতা জনাব এম এ মজিদের মৃত্যুর পর তার স্মরণে ও সন্মানে এর নাম পরিবর্তন করে রাখা হয় "মজিদ মেমোরিয়াল সিটি কলেজ"। ১৯৮৭ কলেজটি জাতীয়করণ করা হয় এবং তখন এর নামকরণ করা হয় "সরকারি মজিদ মেমোরিয়াল সিটি কলেজ" যেই নামে এখনো পরিচিত। প্রথমে শুধু উচ্চমাধ্যমিক স্তরের পাঠদান করলেও বর্তমানে এর পাশাপাশি জাতীয় বিশ্ববিদ্যালয়ের অধীনে স্নাতক, স্নাতকোত্তর, ডিগ্রী কোর্স চালু আছে। 

 অবকাঠামো 
প্রশাসনিক ও একাডেমিক কার্যক্রম পরিচালনার জন্য তিন তলা বিশিষ্ট প্রশাসনিক ভবন এবং ৩ ও ৪ তলা বিশিষ্ট দুটি একাডেমিক ভবন রয়েছে। পাশাপাশি একটি একতলা টিনশেড বিশিষ্ট পদার্থবিজ্ঞান ও রসায়ন ল্যাব আছে। এর পাশাপাশি একটি ৬ তলা বিশিষ্ট বিজ্ঞান ভবন নির্মাণাধীন রয়েছে। কলেজের রয়েছে একটি সুন্দর মসজিদ, মঞ্চ ও শহীদ মিনার তাছাড়া ছাত্রদের থাকার জন্য শেরে বাংলা রোড সংলগ্ন নিরালায় একটি হোস্টেল আছে। যদিও তা অপ্রতুল।তাছাড়া কলেজের নিজস্ব কোনো পরিবহন সুবিধা নেই।

 তথ্যসূত্র 

বিষয়শ্রেণী:খুলনা জেলার শিক্ষাপ্রতিষ্ঠান
বিষয়শ্রেণী:১৯৬৫-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয়
বিষয়শ্রেণী:খুলনায় শিক্ষা
বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত